Source: http://xn--mohcs-zqa.hu/?p=8&hirid=4469
Timestamp: 2018-09-23 03:47:54
Document Index: 24086879

Matched Legal Cases: ['Kúria ', 'Kúria\n', 'Kúria ', 'Kúria ', 'bíróság ', 'Kúria ']

A Kúria döntése jó hírnév védelméhez fűződő személyiségi jog nyílt levélben történő megsértése ügyében | 2018-03-07
jó hírnév védelméhez
fűződő személyiségi jog
nyílt levélben történő
megsértése ügyében
Tájékoztató a Kúria
Pfv. IV. 20502/2017 számú egyedi ügyéről.
A Kúria a mai napon hatályában fenntartotta a felperes, Szekó József mohácsi polgármester által egy helyi húsipari vállalkozóval Miskolczi Imre alperessel szemben kezdeményezett személyiségi jogi perben korábban született jogerős ítéletet. Ennek értelmében Miskolczi Imre egy, 2013 januárjában a helyi sajtóban közzétett nyílt levelében megsértette a polgármester jó hírnév védelméhez fűződő személyiségi jogát annak valótlan állításával, hogy a városvezető a helyi képviselő-testületnek a Bonafarm Zrt.-vel és a Pick Szeged Zrt.-vel vágóhíd létesítésére létrejött előszerződést jóváhagyó döntését megelőzően (önhatalmúlag és jogszabályt sértő módon) már előzetesen aláírta volna (a képviselő-testületet megkerülve) a megállapodást.
A Kúria nem fogadta el Miskolczinak azon álláspontját, hogy ő csupán a rendelkezésére álló adatok alapján közügyben formált véleményt, mert az aláírás tényleges időpontja ténykérdés (tényadat) és egyben lényeges kérdés is, hiszen jogszerűen csak a képviselő-testület döntése után volt megtehető.
A hatályában fenntartott jogerős ítélet kötelezte Miskolczit elégtétel adására is a bíróság által megállapított, a jogsértés tényét rögzítő és a valós helyzet leírását tartalmazó közlemény saját költségen történő közzétételének elrendelésével (a perbeli közléssel azonos helyen és módon). Kötelezte továbbá Miskolczit arra is, hogy fizessen meg a polgármesternek 250.000 Ft nem vagyoni kártérítést.
A Kúria kötelezte Miskolczit a részéről eredménytelen felülvizsgálati eljárás költségeinek (felperesi képviselő munkadíja és útiköltsége és eljárási illeték) megfizetésére.
2018-05-19 - 2018-12-15
Idei nagyrendezvényeink
2018-06-08 - 2018-09-30
A Honfoglalással indul a színházi ősz
2018-07-20 - 2018-11-30
XIII. MOHÁCSI KÉPZŐ- ÉS IPARMŰVÉSZETI SZALON (felhívás)
2018-08-24 - 2018-09-24
Jótékonysági tárlat Szökőcs Béla munkáiból, értékes gyűjteményéből
2018-09-10 - 2019-04-30
Harmadjára a miniszter lép félre
2018-09-12 - 2018-12-31
Babamasszázs-tanfolyam indul a könyvtárban
2018-09-18 - 2018-12-31
Ringató a könyvtárban...
2018-09-30 - 2019-04-30
Mágnás Miska… Kell ennél több?
SZÍNHÁZ - Harsányi Gábor: Nejem a neten
DUNAI-BÉRLET 2018/2019: zenés vígjáték a második előadás